
Cei doi urși


 


De acolo s-a suit la Betel. Şi pe cînd mergea pe drum, nişte
băieţaşi au ieşit din cetate, şi şi-au bătut joc de el. Ei îi
ziceau: “Suie-te, pleşuvule! Suie-te, pleşuvule!” El s-a întors
să-i privească, şi i-a blestemat în Numele Domnului. Atunci au
ieşit doi urşi din pădure, şi au sfîşiat patruzeci şi doi din
aceşti copii.2Împăraţi cap. 2 vs.
23-24

 


 


 


 


Dragi
copii,

Aţi văzut
vreodată un urs? Probabil că nu. Nu sunt urşi sălbatici în ţară
acum. Sunt câţiva ţinuţi la circ sau la grădina zoologică, dar nici
unul liber prin pădure sau pe câmp. Aşa că probabil nu aţi văzut
niciodată un urs.

Un urs este un
animal sălbatic mare, lăţos, cu dinţi şi gheare mari şi e foarte
puternic. El poate ucide oi şi miei, viţei, capre şi... să le
mănânce. Uneori poate ataca bărbaţi, femei şi copii. Ursoaicele
care au pui mici sunt în special foarte fioroase şi crude. Cât de
mulţumitori trebuie să fim că putem umbla prin ţară fără să ne fie
teamă că am putea fi prinşi de un urs!

Acum vă voi
spune o poveste despre un om bun, doi urşi şi nişte copii. Este o
povestire din Biblie, aşa că puteţi fi siguri că totul este
adevărat. Poveştile din alte cărţi sunt adesea închipuiri care ne
spun lucruri ce nu s-au întâmplat niciodată cu adevărat.
Povestirile din Biblie, trebuie să vă amintiţi întotdeauna că sunt
adevărate, cuvânt cu cuvânt. Niciodată să nu uitaţi asta!

A fost odată,
cu multe sute de ani în urmă un om bun pe nume Elisei. La început
el era slujitorul unui mare prooroc al lui Dumnezeu numit Ilie.
După ce Ilie a fost ridicat la cer într-un car de foc, Elisei a
fost numit prooroc în locul lui. Din acel moment şi până la moarte
sa, Elisei a fost un om însemnat şi folositor. A făcut multe
minuni. Obişnuia să meargă de-a lungul ţării lui Israel,
învăţându-i pe oameni cum să-L slujească pe Dumnezeu şi mustrându-i
pe păcătoşi.

În unele locuri
a întreţinut şcoli numite “şcoli ale proorocilor”. În felul acesta
a devenit cunoscut în toată ţara. Toţi oamenii îl cunoşteau pe
Elisei şi toţi oamenii buni îl iubeau.

Într-o zi, nu
la multă vreme după ce Ilie fusese ridicat la ceruri, Elisei a mers
la un loc numit Betel, unde se afla una dintre şcoli. Îndrăznesc să
spun că se ducea să vadă cum mai merge şcoala, dacă totul era bine.
Toate şcolile au nevoie să fie supravegheate şi controlate. Numai
fetiţelor şi baieţilor răi nu le place să fie întrebaţi ce au
învăţat. Pe când a ajuns acest om bun lângă Betel, s-a întâmplat un
lucru foarte trist. Un mare număr de copii au venit din oraş
comportându-se extrem de urât. Au început să-şi bată joc de Elisei
şi să-i pună porecle. În loc să îl respecte şi să se plece înaintea
lui, ca nişte copii buni, au făcut haz de el şi i-au spus cuvinte
prosteşti: “Suie-te pleşuvule” strigau, “suie-te pleşuvule”. Îl
numeau “pleşuv”, sunt sigur, pentru că bunul prooroc chelise odată
cu vârsta, şi îi căzuse părul de pe cap. Ei au zis “suie-te”,
bănuiesc, pentru că stăpânul lui Ilie nu de mult se suise la
ceruri, aşa după cum ştiau cu toţii. Voiau să spună că mai bine ar
fi plecat cu stăpânul său şi să nu-i mai deranjeze cu învăţătura
lui. Suna cam: “Gata! Plecarea! E timpul să mergi după stăpânul
tău.”

Imaginaţi-vă
pentru o clipă cât de răi erau aceşti copii. Trăiseră într-un
orăşel în care ar fi putut învăţa lucruri mai bune. Exista o şcoală
de prooroci la Betel. Dar mă tem că nu s-au folosit de această
oportunitate şi au preferat să se joace mai mult decât să înveţe.
Ei nu aveau nici un motiv să îl batjocorească pe Elisei şi să se
poarte cu el atât de urât. Elisei nu le făcuse nici un rău şi nu se
purtase niciodată aspru cu ei. Era un om bun, le putea fi cel mai
bun prieten. Dincolo de toate, nu ar fi trebuit să-i zică: “suie-te
şi pleacă”. Mai degrabă ar fi trebuit să-i zică: “rămâi cu noi,
arată-ne drumul spre ceruri!”

Cu adevărat
este trist să vedem la ce nivel de răutate pot ajunge chiar şi
copiii mici. Este trist să vedem cât de obraznici pot deveni
băieții şi fetele şi ce lucruri urâte pot spune, chiar şi atunci
când ar fi putut să ştie mai bine.

Dar ce a făcut
Elisei atunci când aceşti copii s-au comportat atât de rău? Ni se
spune că “s-a întors şi s-a uitat la ei” cu întristare şi
nemulţumire. Probabil că mai făcuseră lucrul acesta şi în trecut.
Devenise un obicei pentru ei, un obicei de care nu se mai puteau
vindeca. Sosise timpul ca ei să fie pedepsiţi. Ni se spune apoi că:
“i-a blestemat în numele Domnului”. Asta nu înseamnă, fii sigur, că
Elisei i-a înjurat cu patimă pe copii aşa cum ar fi făcut un om
bătrân rău. Nu era omul care să facă asta! Înseamnă că în mod
solemn el a pronunţat mânia şi nemulţumirea lui Dumnezeu faţă de
ei. Le-a spus grav, “în Numele Domnului”, că Dumnezeu cu siguranţă
îi va pedep-si şi că era datoria lui ca slujitor al lui Dumnezeu să
spună asta.

Nu,
într-adevăr! Elisei nu a vorbit din mânie sau răutate ci ca un
judecător care nu este mânios pe prizonierul pe care îl trimite la
închisoare. Când Elisei a pronunţat blestemul lui Dumnezeu peste
aceşti copii răi, a făcut-o ca un slujitor numit al lui Dumnezeu,
cu fermitate şi credincioşie, dar şi cu durere. Fără îndoială,
Dumnezeu i-a spus ce să facă şi ca un slujitor credincios, el a
făcut!

Şi ce s-a
întâmplat imediat ce Elisei a vorbit? Deodată au apărut dintr-o
pădure din apropiere, două ursoaice, care s-au năpustit asupra
acestor copii răutăcioşi sfâşiind şi omorând tot ce au prins.

Gândiţi-vă ce
şoc teribil trebuie să fi fost! Cât de înfiorător de speriaţi
trebuie să se fi simţit aceşti copii. Cât de rău trebuie să le fi
părut şi ce ruşine le-o fi fost. Dar a fost mult prea târziu.
Înainte să poată ajunge în spatele zidurilor din Betel, urşii
prinseseră şi uciseseră nu mai puţin de 42 de copilaşi. 42 de
fetiţe şi băieţei nu au mai ajuns acasă în seara aceea vii. 42 de
înmormântări au avut loc în ziua următoare!

Sper că mulţi
copii au ajuns acasă în siguranţă, fără să fi fost răniţi. Dar sunt
sigur că nu vor uita niciodată ceea ce au văzut. Îşi vor aminti cei
doi urşi toată viaţa lor.

Acum, dragi
copii, aceasta este o poveste tristă. Ea este însă foarte
folositoare şi plină de învăţăminte. Ca toate celelalte din Biblie,
ea a fost scrisă pentru binele vostru. Ea ne învaţă lecţii pe care
băieţii şi fetele nu ar trebui să le uite niciodată. Lăsaţi-mă să
vă spun care sunt acele lecţii:

(1) Învaţă un
lucru: Dumnezeu observă ceea ce fac copiii.

El a văzut ce
făceau “copilaşii” din Betel şi i-a pedepsit pentru răutatea lor.
Vă rog insistent să vă amintiți, Dumnezeu nu s-a schimbat! El este
acelaşi! În fiecare zi vă observă!

Cred că unii
oameni se gândesc că nu contează cum se comportă copiii, că
Dumnezeu s-ar uita numai la cei maturi, bărbaţi şi femei. Aceasta
este o foarte mare greşeală. Ochii lui Dumnezeu sunt peste băieţi
şi fete şi El notează tot ce fac. Când fac binele, El este
mulţumit, când fac răul, este nemulţumit. Dragi copii, niciodată nu
uitaţi aceasta!

Nu lăsaţi pe
nimeni să vă facă să credeţi că sunteţi prea mici pentru a-L sluji
pe Dumnezeu, de aceea puteţi în siguranţă aştepta până veţi deveni
bărbaţi şi femei. Aceasta nu este adevărat. Niciodată nu este prea
devreme să-L slujiţi pe Dumnezeu. Imediat ce începi să deosebeşti
binele de rău, eşti suficient de mare să începi să alegi calea cea
bună. Atunci când eşti suficient de mare încât să poţi fi pedepsit
pentru ceva rău, eşti suficient de matur să-i dai inima lui
Dumnezeu şi să-L urmezi pe Hristos. Copilul care este suficient de
mare încât să primească pedeapsă pentru înjurături sau pentru
minciuni, nu este prea mic să fie învăţat să se roage şi să
citească Biblia. Copilul care este destul de mare să-L supere pe
Dumnezeu, este suficient de mare şi să-L mulţumească. Copilul care
are o vârstă la care poate fi ispitit de cel rău, nu este prea
tânăr să aibă parte de harul lui Dumnezeu în inima lui.

Copii, mai mici
sau mai mari, cum sunteţi, Dumnezeu vă vede întotdeauna. El vede
cum vă comportaţi acasă, la şcoală şi la joacă. El vede dacă le
spuneţi părinţilor, ce şi cum le spuneţi. El vă vede dacă vă
deranjează ceea ce vă spune mama şi cum vă comportaţi atunci când
ea nu este de faţă. El vede dacă sunteţi lacomi, egoişti, mânioşi,
dacă spuneţi minciuni sau luaţi ce nu este al vostru. Pe scurt, nu
este nimic despre copii pe care Dumnezeu să nu-l observe.

Citesc în
Biblie că atunci când micul Ismael era aproape mort de sete în
pustie, “Dumnezeu a auzit vocea băiatului”. Amintiţi-vă aceasta: El
ascultă rugăciunea copiilor. Am citit că atunci când Samuel era
doar un băieţel, Dumnezeu i-a vorbit. Am citit că atunci când Abia,
fiul lui Ieroboam, era bolnav, pe moarte, Dumnezeu a vorbit prin
gura proorocului, “în el am găsit ceva bun faţă de Domnul Dumnezeul
lui Israel”. Copii, aceste lucruri au fost scrise pentru învăţătura
voastră.

Acum, vă voi da
un mic sfat. Spuneţi-vă vouă înşivă în fiecare dimineaţă când vă
treziţi: “Dumne-zeu mă vede. Să trăiesc ca înaintea lui Dumnezeu.”
Dumnezeu se uită întotdeauna la ceea ce faci şi aude ceea ce spui.
Totul este scris în marea Sa carte şi totul trebuie să fie
înregistrat pentru marea zi din urmă. Este scris şi în Biblie:
“copilul lasă să se vadă încă din faptele lui dacă purtarea lui va
fi curată şi fără prihană”.

(2) Mai învaţă
un lucru: Că este foarte rău să îţi baţi joc de oamenii buni şi să
le dispreţuieşti credinţa.

Copiii aceia
din Betel îşi băteau joc de Elisei şi îl numeau “pleşuvule”. Din
această cauză au fost aspru pedepsiţi.

Atâta timp cât
vei tr

